નયનેશભાઈ : કમ્પોઝિશન સૌથી અગત્યનું છે. શબ્દોની બાંધણી અગત્યની છે. કમ્પોઝિશન એવું હોવું જોઇએ કે સિંગર્સ તેને ગાવા આકર્ષાય, અને ગાયકી એવી હોવી જોઇએ કે લોકો તેને સાંભળવા આકર્ષાય, તો જ આ સાયકલ પૂરી થાય. ગીતો બે રીતે તૈયાર થાય છે. એક તો પહેલા શબ્દો લખાય અને ધૂન તૈયાર, અને બીજી રીત એ કે પહેલા ધૂન તૈયાર થાય અને પછી શબ્દો લખાય. કમ્પોઝિશન પછીનો પાર્ટ ગાયકીનો આવે છે. ઘણીવાર કમ્પોઝર પોતે જ ગાયક હોય છે, ત્યારે એ ધૂનને અને કવિતાને બખૂબી સમજી શકે છે. પરંતુ, ગાયક અને કમ્પોઝર અલગ હોય ત્યારે ગયાકે એ ગીત અને કવિતાના ભાવાર્થને સમજીને એ ફીલ સાથે ગાવું પડે. એને થોડા વધુ મેક-અપ સાથે, એક્ટ કરીને એ ગીત ગાવું પડે. આ બધી વસ્તુ એકસાથે એકરૂપ થઇને રજૂ થાય છે, ત્યારે લોકોને 100 % એ ગીત ગમતું હોય છે. માટે વાંકની વાત નથી, પણ ઉત્તમ સંગીત માટે બધાંએ કટિબધ્ધ રહેવું જોઇએ.